
Cipők

Cipők című Diákköri munkám elkészítésekor az volt a célom, hogy a kialakuló festészeti irányultságomba beleillő, egyaránt személyes, és szociális tartalommal telített sorozatot hozzak létre. Olyan természetes helyzeteket, kompozíciókat alkottam, direkt megvilágítás nélkül, melyekben a cipők nem kapnak elsősorban esztétikai értéket, hanem megtartják szubsztanciájukat.
Témaválasztásom célja, hogy cipőkön át, két eltérő értelmezési lehetőséget kínáljak fel a befogadók számára. Az egyik, hogy a cipőkön át egyfajta jellemrajzot nyújtsak. Azaz úgy kezeltem a cipőket, mintha portrék lennének, mert gondosan válogatott tárgyaink jellemzik tulajdonosukat. Azért a cipőket választottam, mert azokat szinte mindenki jól megválasztja kényelemből, vagy a divat szempontjából. A másik célom a sorozattal, hogy a társadalom divatorientált, vásárlói trendeket követő rétegének elszemélytelenedését bemutassam üres cipőimmel. Azaz a személyeket jelölő cipők igen, a személyek nem találhatók meg a képen. Ezzel a hiánnyal akartam felhívni a befogadók figyelmét a mai társadalom fojtó hatásaira, melyek kereteivel a közé szorult ember nem bír el.



